CELEX: 62010TJ0006
Pakalpojumu publiskā iepirkuma līgumi
Uzaicinājuma iesniegt piedāvājumu procedūra
Atbalsts Kosovas muitas un nodokļu iestādēm
Pretendenta piedāvājuma noraidīšana
Nepārsūdzams akts
Apstiprinošs akts
Nepieņemamība
Piekļuve dokumentiem
Regula (EK) Nr. 1049/2001
Dokumenti attiecībā uz uzaicinājuma iesniegt piedāvājumu procedūru
Daļējs piekļuves atteikums
Izņēmums saistībā ar trešo personu komerciālo interešu aizsardzību
Nepietiekams pamatojums

Prasība atcelt, pirmkārt, Komisijas 2009. gada 10. novembra lēmumu, ar kuru noraidīts prasītāja konsorcija iesniegtais piedāvājums,
atbildot uz uzaicinājumu iesniegt piedāvājumus konkursā EuropAid/127843/D/SER/KOS par atbalsta pakalpojumu sniegšanu Kosovas
muitas un nodokļu iestādēm (OV 2009/S 4‑003683), un, otrkārt, Komisijas 2009. gada 26. novembra lēmumu, ar kuru noraidīts
konsorcija lūgums par piekļuvi atsevišķiem ar attiecīgo konkursa procedūru saistītiem dokumentiem.
Rezolutīvā daļa:
1)
prasību noraidīt kā nepieņemamu tiktāl, ciktāl tā ir vērsta pret Eiropas Komisijas 2009. gada 10. novembra lēmumu, ar kuru
noraidīts prasītāja konsorcija iesniegtais piedāvājums, atbildot uz uzaicinājumu iesniegt piedāvājumus konkursā EuropAid/127843/D/SER/KOS
par atbalsta pakalpojumu sniegšanu Kosovas muitas un nodokļu iestādēm;
2)
atcelt Komisijas 2009. gada 26. novembra lēmumu par piekļuvi atsevišķiem ar šo konkursa procedūru saistītiem dokumentiem tiktāl,
ciktāl Komisija novērtējuma ziņojuma publiskotajā versijā ir atteikusi piešķirt piekļuvi vērtēšanas komitejas piešķirtajām
atzīmēm, kas minētas šī ziņojuma 3.–5. lpp.;
3)
pārējā daļā prasību noraidīt;
4)
prasītāja pieteikumu par pierādījumu savākšanas pasākumu noteikšanu noraidīt;
5)
Sviluppo Globale GEIE sedz savus tiesāšanās izdevumus pamattiesvedībā, kā arī atlīdzina trīs ceturtdaļas no Komisijas tiesāšanās
izdevumiem, kas saistīti ar šo tiesvedību. Komisija sedz vienu ceturtdaļu no saviem tiesāšanās izdevumiem pamattiesvedībā;
6)
Sviluppo Globale sedz visus tiesāšanās izdevumus, kas saistīti ar pagaidu noregulējuma tiesvedību lietā T‑6/10 R.